Νερόμυλος

Μεσαίωνας και Αναγέννηση

Η μεσαιωνική περίοδος αποτέλεσε μια εποχή ανάπτυξης των συστημάτων εκμετάλλευσης της ενέργειας του νερού, ιδιαίτερα στην Ευρώπη. Στην Αγγλία, μια απογραφή του 1806 δείχνει έναν αριθμό - ρεκόρ νερόμυλων στη χώρα, περίπου 5.000. Η καταμέτρηση φανερώνει έναν εκπληκτικά μεγάλο αριθμό νερόμυλων σε σχέση με τα τιμάρια, τα χωριά και τα μεγάλα κτήματα. Τα αποδεικτικά στοιχεία, ενοικιάσεις, στατιστικές και δωρεές γης δίνουν περισσότερες πληροφορίες για τον τρόπο που αυξανόταν η εκμετάλλευση της δύναμης του νερού.

Οι περισσότεροι μύλοι ήταν προορισμένοι για το άλεσμα δημητριακών. Αργότερα, από το 1000 μ.Χ., οι μύλοι χρησιμοποιούνταν για την κίνηση σε εργοστάσια μπύρας, υφαντήρια, πριονιστήρια και άλλων μεταποιητικών εγκαταστάσεων.

Η εξέλιξη της μεταλλουργίας, και ειδικότερα η παραγωγή σιδήρου στην Αγγλία, απαιτούσε φούρνους χυτηρίων εξοπλισμένους με φυσητήρες που κινούνταν με υδρόμυλους και σφυριά για την κατεργασία του σιδήρου. Ο μεγάλος αριθμός λιμνών και ποταμών στο Weald του Κεντ και του Σάσεξ, είναι μια ένδειξη της κλίμακας της δύναμης που χρησιμοποιούσαν στη μεσαιωνική Αγγλία για την παραγωγή σφυρήλατου σιδήρου και χυτών κανονιών και οβίδων. Οι λίμνες αυτές δημιουργούνταν για να τροφοδοτούνται οι νερόμυλοι κίνησης φυσερών και σφυριών.

Επιστροφή στην αρχή της σελίδας