Μεσαίωνας και Αναγέννηση

Γεωργικά Εργαλεία

Η ευρωπαϊκή οικονομία κατά τη μεσαιωνική περίοδο στηριζόταν στο ιεραρχικά δομημένο, ταξικό σύστημα της φεουδαρχίας και δεν είχε ανάγκη να δημιουργήσει νέες θεωρητικές κατακτήσεις. Η λύση των όποιων προβλημάτων απαιτούσε απλά την εισαγωγή νέων μεθόδων και τεχνικών μέσων στην παραγωγική διαδικασία, δηλαδή ουσιαστικά την εφαρμογή νέας τεχνολογίας.
Βασικό πρόβλημα της συγκεκριμένης περιόδου αποτελούσε η αδυναμία της γεωργικής παραγωγής να ανταποκριθεί στην κάλυψη των βασικών, βιοτικών αναγκών του λαού. Η λύση-απάντηση στο παραπάνω πρόβλημα, προήλθε από σημαντικές τεχνολογικές βελτιώσεις που αφορούσαν τόσο στον τομέα της καλλιέργειας όσο και της επεξεργασίας των προιόντων της συγκομιδής.